Allente

Allente er en nordisk TV-distributør som tilbyr tv-distribusjon via satellitt til 1,2 millioner kunder i Norge, Sverige, Danmark og Finland. I tillegg tilbyr selskapet strømmetjenester, samt IPTV løsninger og fiber bredbånd via åpne nettverk.

Selskapet ble etablert 5. mai 2020, som følge av en fusjon mellom Canal Digital og Viasat Consumer. Fusjonen ble planlagt året før, men ble først godkjent av EU på denne datoen. Selskapet er eid 50/50 av Telenor (som eide Canal Digital) og Viaplay Group (som eide Viasat).

Selskapet har hovedkontor i Oslo og Stockholm, og har nærmere 400 ansatte fordelt på syv kontorer i Norge, Sverige, Danmark og Finland. Administrerende direktør i Allente er Jonas Gustafsson.

Referanser

Eksterne lenker
 

Selskaper